Fælles forslag til RÅDETS FORORDNING om ændring af Rådets forordning (EF) nr. 314/2004 om visse restriktive foranstaltninger over for Zimbabwe /* */





BEGRUNDELSE 1. Ved Rådets forordning (EF) nr. 314/2004 af 19. februar 2004 om visse restriktive foranstaltninger over for Zimbabwe[1] gennemføres en række restriktive foranstaltninger, der er fastlagt ved Rådets afgørelse 2011/101/FUSP af 15. februar 2011 om restriktive foranstaltninger over for Zimbabwe[2], herunder indefrysning af pengemidler og økonomiske ressourcer tilhørende visse fysiske eller juridiske personer, enheder eller organer. 2. Rådet vedtog den 19. februar 2015 Rådets afgørelse om ændring af afgørelse 2011/101/FUSP med det formål at fjerne navnene på fem afdøde personer fra listerne i dennes bilag I og II. 3. Denne foranstaltning gennemføres på EU-plan, og derfor er det nødvendigt med yderligere EU-tiltag for at gennemføre den. 4. Den 19. februar 2015 blev de fem omtalte personer ved Kommissionens gennemførelsesforordning (EU) 2015/275 fjernet fra bilag III til forordning (EF) nr. 314/2004. 5. Bilag IV til Rådets forordning (EU) nr. 314/2004 bør ajourføres i overensstemmelse hermed. 2015/0067 (NLE) Fælles forslag til RÅDETS FORORDNING om ændring af Rådets forordning (EF) nr. 314/2004 om visse restriktive foranstaltninger over for Zimbabwe RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 215, under henvisning til det fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og ud fra følgende betragtninger: (1) Ved Rådets forordning (EF) nr. 314/2004[3] gennemføres en række foranstaltninger, der er fastlagt ved Rådets afgørelse 2011/101/FUSP[4], herunder indefrysning af pengemidler og økonomiske ressourcer tilhørende visse fysiske eller juridiske personer, enheder eller organer. (2) Bilag IV til forordning (EF) nr. 314/2004 indeholder en liste over personer og enheder, for hvilke den i henhold til forordningen fastlagte indefrysning af pengemidler og økonomiske ressourcer suspenderes. (3) Rådet vedtog den 19. februar 2015 Rådets afgørelse (FUSP) 2015/277[5] om ændring af afgørelse 2011/101/FUSP, hvorved navnene på fem afdøde personer fjernes fra listerne i dennes bilag I og II. (4) Eftersom denne foranstaltning falder ind under anvendelsesområdet for traktaten om Den Europæiske Unions funktionsmåde, er regulering på EU-plan nødvendig for dens gennemførelse, navnlig for at sikre, at de økonomiske aktører i alle medlemsstaterne anvender den ensartet. (5) Den 19. februar 2015 blev de fem omtalte afdøde personer ved Kommissionens gennemførelsesforordning (EU) 2015/275[6] fjernet fra bilag III til forordning (EF) nr. 314/2004. (6) Bilag IV til Rådets forordning (EF) nr. 314/2004 bør derfor ændres i overensstemmelse hermed — VEDTAGET DENNE FORORDNING: Artikel 1 Bilag IV til forordning (EF) nr. 314/2004 ændres som angivet i bilaget til nærværende forordning. Artikel 2 Denne forordning træder i kraft dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den . På Rådets vegne Formand [1] EUT L 55 af 24.2.2004, s. 1. [2] EUT L 42 af 16.2.2011, s. 6. [3] Rådets forordning (EF) nr. 314/2004 af 19. februar 2004 om visse restriktive foranstaltninger over for Zimbabwe (EUT L 55 af 24.2.2004, s. 1). [4] Rådets afgørelse 2011/101/FUSP af 15. februar 2011 om restriktive foranstaltninger over for Zimbabwe (EUT L 42 af 16.2.2011, s. 6). [5] Rådets afgørelse (FUSP) 2015/277 af 19. februar 2015 om ændring af afgørelse 2011/101/FUSP om restriktive foranstaltninger over for Zimbabwe (EUT L 47 af 20.2.2015, s. 20). [6] Kommissionens gennemførelsesforordning (EU) 2015/275 af 19. februar 2015 om ændring af Rådets forordning (EF) nr. 314/2004 om visse restriktive foranstaltninger over for Zimbabwe (EUT L 47 af 20.2.2015, s. 15). BILAG til Fælles forslag til RÅDETS FORORDNING om ændring af forordning (EF) nr. 314/2004 om visse restriktive foranstaltninger over for Zimbabwe BILAG I bilag IV til forordning (EF) nr. 314/2004 slettes navnene på følgende fysiske personer under overskriften "I. Personer": I. Personer || Navn (og eventuelt alias) (1) Chindori-Chininga, Edward Takaruza (2) Karakadzai, Mike Tichafa (3) Sakupwanya, Stanley Urayayi (4) Sekeremayi, Lovemore (5) Shamuyarira, Nathan Marwirakuwa